**Programul Educație și Ocupare 2021-2027**

**Prioritate** P02**, Obiectiv specific** ESO4.1

**Apel de proiecte:** PEO/459/PEO\_P2/OP4/ESO4.1/PEO\_A22 - Dezvoltarea unei rețele pentru tineret care să furnizeze servicii personalizate și de calitate tinerilor, cu precădere din categoria NEETs - Regiuni mai putin dezvoltate

**Lider de parteneriat:** Agenția Județeană pentru Ocuparea Forței de Muncă Giurgiu

**Titlu proiect:** EDIT Youth Networks

**ID MySMIS:** 335313

**COMUNICAT DE PRESĂ**
**Lansarea oficială a proiectului „EDIT Youth Networks” în județele Giurgiu și Sibiu**

Agenția Județeană pentru Ocuparea Forței de Muncă Giurgiu, în calitate de lider de parteneriat, împreună cu Asociația E.D.I.T. – Educație, Dezvoltare și Implicarea Tineretului – și Agenția Județeană pentru Ocuparea Forței de Muncă Sibiu, în calitate de parteneri, anunță lansarea oficială a proiectului „EDIT Youth Networks” (ID MySMIS 335313), cofinanțat din Fondul Social European Plus prin Programul Educație și Ocupare 2021–2027, Prioritatea P02, Obiectiv Specific ESO4.1.

Proiectul se desfășoară în perioada 01.07.2025 – 30.06.2027 și are o valoare totală eligibilă de 9.955.167,04 lei (aproximativ 2 milioane euro). Acesta vizează implementarea de măsuri integrate în sprijinul tinerilor cu vârste între 14 și 30 de ani din județele Giurgiu și Sibiu, aflați în afara sistemului de educație, formare sau ocupare (NEETs). Grupul țintă este format din 1.575 de tineri, dintre care 237 de etnie romă.

Obiectivul general al proiectului este dezvoltarea unei rețele funcționale pentru sprijinirea tinerilor, care să le faciliteze accesul la consiliere profesională, orientare în carieră, servicii educaționale și activități non-formale, culturale și sportive. Prin aceste intervenții, se urmărește facilitarea tranziției acestora către educație, formare profesională și integrare pe piața muncii. Cel puțin 1.105 dintre tinerii incluși în proiect vor fi înregistrați în cadrul Serviciului Public de Ocupare.

Evenimentul de lansare a avut loc la Giurgiu, pe 16 iulie 2025, în prezența unor reprezentanți ai autorităților publice centrale și locale, ai partenerilor implicați și ai organizațiilor din domeniul educației și ocupării.

Au fost prezenți Florin Irinel Cotoșman - Președinte al Agenției Naționale pentru Ocuparea Forței de Muncă; Marcel Dumitru Miclău - Secretar General ANOFM; Virgil Peia - Director Executiv AJOFM Giurgiu; Cosmin Roșu - Director Executiv AJOFM Sibiu; Ion Ghimpeteanu - Prefect al județului Giurgiu; Ionel Muscalu - Viceprimar al Municipiului Giurgiu; membrii echipei de proiect ai Asociației E.D.I.T.; precum și reprezentanți ai Inspectoratului Școlar Județean Giurgiu, Consiliului Județean Giurgiu și ai Consiliului Tinerilor din județ.

Virgil Peia, Director Executiv AJOFM Giurgiu, lider de parteneriat:
*„Proiectul EDIT Youth Networks este o inițiativă esențială pentru județul Giurgiu, care aduce împreună expertiza instituțiilor publice și a organizațiilor neguvernamentale pentru a susține tinerii aflați în situații de vulnerabilitate. Ne propunem să oferim un model de intervenție funcțional, centrat pe nevoile reale ale tinerilor din comunitate.”*

Cosmin Roșu, Director Executiv AJOFM Sibiu:
*„Suntem onorați să contribuim la acest proiect multiregional care reunește două județe cu provocări diferite, dar complementare. AJOFM Sibiu va asigura expertiza necesară pentru livrarea de servicii de consiliere și orientare profesională adaptate contextului local.”*

Florin Cotoșman, Președinte ANOFM:
*„Proiectul EDIT Youth Networks reflectă angajamentul ANOFM de a construi o rețea solidă de sprijin pentru tineri, prin proiecte europene de amploare. Ne dorim ca astfel de inițiative să devină modele de bune practici la nivel național, în cadrul strategiei de dezvoltare a celor 32 de centre dedicate tinerilor. Ne dorim ca instituțiile publice de ocupare a forței de muncă să devină un reper de încredere pentru noile generații.”*

Liviu Zorilă, Președinte Asociația E.D.I.T.:
„*Ne bucurăm să fim parte a acestui demers prin care putem aduce expertiza noastră în educație non-formală, dezvoltare personală și implicare civică. Tinerii au nevoie de context, sprijin și oportunități concrete pentru a-și construi viitorul. Ne propunem să fim alături de ei prin activități care le cultivă încrederea, competențele și spiritul comunitar.”*

Proiectul „EDIT Youth Networks” are o importanță strategică pentru dezvoltarea durabilă a regiunilor mai puțin dezvoltate, contribuind la reducerea disparităților regionale și la crearea unor mecanisme sustenabile de sprijin pentru integrarea socio-profesională a tinerilor.

Date de contact:

Agenția Județeană Pentru Ocuparea Forței De Muncă Giurgiu

Str. București, bl. 202/5D, mezanin, mun. Giurgiu;

[www.anofm.ro/giurgiu](http://www.anofm.ro/giurgiu) , ajofm.gr@anofm.gov.ro, tel: 0246- 231613

MANAGER PROIECT: PEIA VIRGIL